22. Eur hastimant gwaduz      Tuchant e arrujom dan hent or-boa beajet àrnehoñ o toned devad an  hanternoz, hag e weljom en-dro ar rank familiel a beulou telegrafel  kouehet ou-doa on tommet agentaou.    Arru a rejom àr an torgennou koèduz en hanternoz ar flagenn Tisingol  pa zee an noz. Divizoud a  rejom en em arsava e ti Bobroff, hag or  hansorted a zoñjas goulenn repu da Ganin e ti an telegraf. E dor ar  stasion, e kavjom eur soudard gand eur fuzuill hag a houlennas dim  piou e oam, a-beban e teuem, ha koutant merhad deuz on displegou, eñ a  halvas gand eur chwitell eun ofiser yaouank hag a yas kuit doh an ti.  - Letanant Ivanoff, eme ean deoh en em zisko. Aman e oun gand ma bagad  partizaned wenn.    Deuet e oa doh rannvro Irkoutsk gand deg den, hag a oa  kavet ar liamm  gand ar letanant-koronel Michailoff, euz Ouliasoutai, hag an hini e-  noa gourhemennet dehoñ tapoud ar post telegraf.    - Deuet e-barz, mho ped, eme ean hegarad.    Displeget m-eus dehoñ e soñjen diskenn e ti Bobroff, hag eñ a reas eur  jestr disperet gand e zourn, o lavared :  - Ne vern ket moned du-ze. Lahet eo bet ar re Bobroff ha laosket eo  bet ou zi.    Nhelljis ked derhel eun huchal a spont.  Al letanant a lavaras choah :  - Kanin ha Pouzikoff eo ou-deus ou lahet. Laeret ou-deus ou hovenand,  hag ou-deus laosket an ti ha korfou an dud. Ho faot deoh gweled ?    Ma hansord ha me e yejom gand al letanant betag an ti distrujet.  Mogeriou laosket a saùe choah, gand e kreiz, treustrou ha plankennou  duet gand an tan, pa oa al listri-kegin a streo tro-dro. War eun tu,  didan eur linsel, e oa korfou ar peùar den. Al letanant a lavaras :  - Skrivet am-eus an afer da Ouliasoutai, ha m-eus  degemeret ar hele e  teufe ar gerent gand daou ofiser evid ober eun ensell. Chetu perag  nhellan ked endouara ar horfou.  - Penoz eo degouehet ? e houlennjis gand ma halon flastret dirag an  arvest truezuz.  - Chetu. Dosta a ren da Disingol, e-pad an noz, gand ma deg soudard.  Rag aon e-moa e vefe soudarded ru niverusoh evidom, on-eus en em  dosteet ewezuz dar stasion hag on-eus sellet dre ar prenestrou.  Gwelet on-eus Pouzikoff, Kanin hag ar plah gand ar bleo trohet, hag  a  studie hag en em denne dilladou, traou peb sort, hag a boueze lingodou  argant. Komprenet m-eus dioustu e oa pouezuz, med e santen ive e oa  red boud fur. Gourhemennet m-eus deur soudard dremén a-uz dar  balisadenn ha digor an nor. Da heul on-eus redet er porz. Gwreg Kanin  a voe an hini genta hag a tehas, o sevel he daouorn spontet : «  Gouzoud a ren e vefe gwalleur dim goude kemend-ze ! Hag hi a yaras.  Eun den a dehas dre eun nor a-gostez betag eur skiber er porz,  hag a  glaskas lamma a-dreist ar balisadenn. Nam-boa ked her gwelet, med eur  soudard a dapas anehañ. Kanin a or zegemeras dan nor : gwenn spontuz  e oa hag e krenne. Komprenet m-eus neuze e oa degouhet eun dra bouezuz  ha spontuz, hag am-eus hen arsavet dioustu. Gourhemennet e vefe staget  ar bôtred hag ewezet mad. Dam goulennou en em enebent gand ou zaù,  nemed an Intron Kanin hag a huche àr he daoulin, gand ou daouarn hag a  bede : « True, true evid ar vugale !  Nint ket kabluz ! »    Ar plah gand ar bleo trohet a or selle gand eur fas divergont ha  goapaüz, hag a daole moged he sigaretenn em fas. Red e voe din ou  gourdrouza :  - Goûd a ran ho-peus greit eun torfed, med e nahet kovesa. Ma rehuizet  komz, e lâran e vefe fuzuillet ar bôtred hag e kasan ar maouezed en  Ouliasoutai eid ma vefent barnet.    Komzet m-eus gand eur vouez kalet ha divizet, rag ou-doa ma hounnaret  e gwirione. Sabatuet oun bet rag ar plah bleo  trohet eo, a gomzas da  genta.  - Lâred a rin deoh an oll afer, eme hi.    Gourhemennet m-eus e rofent din liou, paper hag eur bluenn. Ma  soudarded a reas an dested. Neusen am-eus aozet verbal ar govez deuz  gwreg Pouzikoff. Chetu pez a lâras :  - Ma goaz a me e om komiserion volchevik, ha kaset om bet aman eid  gouzoud ped a ofiserion wenn en em guh er Vongoli. Med Bobroff goz a  on anaouas, rag e anaoue ahanom. Neusen on-eus vennet moned kuit, med  Kanin  a on dalhas, o lavared dim eo Bobroff pinvidig, hag e-noa  ragtres hel laha ha laereh en e govenand. Asantet on-eus kenlaboura  gantoñ. Kouviet on-eus ar Bobroff yaouank da choari gartennou genom.  Pa zaas en e di en-dro, ma goaz e-neus heuliet anehañ hag e-neus hel  lahet. Da heul om eet an oll da di Bobroff. Tremenet oun a-uz dar  balisadenn hag am-eus taolet kig kontammet dar chas. Ind a varùas e  lod a vunut. Neuze, on-eus tremenet ar hlud an oll. An hini genta a  yas kuit a voe gwreg Bobroff.  Pouzikoff, kuhet a-dreñv an nor, a he lahas gand e vohal. An den koz,  o-neus hen skoet de benn gand ar vohal ive pa oa o kousked choah. Ar  plahig a zaas er gambr rag he-doa kleùet trouz, ha Kanin a he lahas  deun tih fuzuill e kreiz he zal. Da houde on-eus laeret pez a blije  deom er hovenand hag on-eus laosket an ti, ha distrujet ive ar roñsed  hag ar loened. An oll draou a vefe bet laosket heb leuskel merkou, med  oh arruet hag an dud  zod-ze ou-deus on treiset.    - Spontuz eo bet, e gwirione, eme al letanant pa zeem er stasion en-  dro. Ma bleo a saùe àr ma fenn o kleùed ar plah yaouank-ze ha lavare  an torfed ken sïoul. Eur bugel eo kazimant choah. Gwelet m-eus an  diroll lakeet er bed gand ar bolchevism, o laha ar fei, an doujañs da  Zoue hag ar gousiañs. Komprenet m-eus gwelloh choah penoz e oa red  dan dud vad stourma didrue eneb dan dud-ze danjeruz evid ar mab-den,  ken ma vo deom buhe ha  nerh.    Pa zeem en-dro, am-eus gwelet àr eun tu deuz an hent, eur bernig du.  - Petra eo ? m-eus goulennet.  - An droug-lazer Pouzikoff eo am-eus lahet gand ma revolver, e-  respontas al letanant. Gallet am-befe laha gantoñ Kanin ha gwreg  Pouzikoff, med true m-eus bet deuz bugale Kanin, ha diàrbenn ar  vaouez, fei, nam-eus ked disket choah laha ar maouezed. Ou hasa a  rin genoh da Ouliasoutai, ewezet gand ma soudarded. Ne gemmo nitra  evite, me gred, rag ar  Vongoled a ou verno hag a ou hondaono sigur  dar maro. »    Chetu an darvoudou a zegouehas da Disingol, àr riblennou gand an  tannou sant Elm hag a nej a-dreist ar lennou gand gwerni e-peleh e  tremén eur faoutenn tri-hant kilometr hir, hag a voe greet en dachenn  gand ar hrén-douar devean. Doh an toull-braz ze e oa eet Pouzikoff ha  Kanin kuit, hag ar spered ifern all hag a zo deuet velima ar bed a  dorfedou ha spontou ? Eur soudard ag ar letanant Ivanoff, eun den  yaouank diliou ha a bede heb ehan, a ou anùe harperion Satan.    An hent devad Ouliasoutai en-dro, gand an dorfederion-ze, a voe gwall  zisplijuz. Ma hansort ha me or-boa kollet nerh on enean. Kanin a  zoñje, taùet, pa choarze ar plah divergont, hi a vutune hag a ree  goap gand ar zoudarded pe lod ag or hansorted.    Erfin, e treuzjom ar Jagisstai, ha, lod ag euriou da houde, e weljom  ar hreñvleh, ha da heul an tier izel, saùet e brik sehet, dastumet àr  ar gompezenn : Ouliasoutai e oa.      .